
Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I – ZDR-1) in četrte točke prvega odstavka 76. člena Zakona o javnih uslužbencih (Uradni list RS, 32/25; v nadaljevanju ZJU-1) 

Uprava RS za varno hrano, veterinarstvo in varstvo rastlin objavlja javno objavo za uradniško delovno mesto

PODSEKRETAR v Službi za odnose z javnostmi, šifra DM 50, za določen čas do 30. 12. 2026, s polnim delovnim časom, zaradi začasno povečanega obsega dela.
Kandidati, ki se bodo prijavili na prosto delovno mesto, morajo izpolnjevati naslednje pogoje: 

· 17002 Visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali 17001 Specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali 17003 Magistrsko izobraževanje (druga bolonjska stopnja)/magistrska izobrazba (druga bolonjska stopnja),
· najmanj 6 let delovnih izkušenj(1),

· opravljen strokovni izpit iz upravnega postopka(2),

· osnovna raven znanja angleškega jezika,

· znanje uradnega jezika,

· državljanstvo Republike Slovenije,

· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,

· zoper kandidata ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

1) Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela.
Zahtevane delovne izkušnje se skrajšajo v primerih, določenih v 62. členu Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, št. 107/25).
(2) Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat izpit iz upravnega postopka opraviti najkasneje v šestih mesecih od sklenitve delovnega razmerja za delovno mesto, kjer je strokovni izpit iz upravnega postopka določen kot pogoj za zasedbo delovnega mesta.

Kandidati z izkušnjami na področju odnosov z javnostmi, novinarstva, upravljanja družbenih omrežij, javnega nastopanja ter izkušnje s sodelovanjem pri mednarodnih projektih in z institucijami Evropske unije bodo imeli prednost pri izbiri.
Delovne naloge javnega(e) uslužbenca(ke) so sledeče:

· neposredna pomoč pri vodenju strokovnih nalog na delu delovnega področja notranje organizacijske enote;

· vodenje projektnih skupin;

· samostojno oblikovanje sistemskih rešitev in drugih najzahtevnejših gradiv;

· vodenje in sodelovanje v najzahtevnejših projektnih skupinah;

· vodenje najzahtevnejših upravnih postopkov;

· organizacija in koordinacija dela na področju ocene tveganja ter priprava in implementacija delovnega programa EFSA;

· vodenje nacionalne informacijske točke za Evropsko agencijo za varnost hrane (EFSA);

· priprava poročil za EFSO;

· opravljanje drugih najzahtevnejših nalog;

· pripravljanje in organiziranje uradnih obiskov in srečanj doma in v tujini s področja delovanja sektorja;

· priprava strokovnih izhodišč in sodelovanje pri oblikovanju politike in strategije razvoja delovnih področij Uprave;

· sodelovanje z institucijami EU in drugimi mednarodnimi organizacijami;

· sodelovanje z resornim ministrstvom in ostalimi ministrstvi ter drugimi institucijami in službami;

· sodelovanje v medresorskih skupinah;

· sodelovanje z zainteresirano javnostjo in nevladnimi organizacijami ter obveščanje o tveganjih;
· sodelovanje v delovnih telesih Sveta in Evropske komisije (delovne skupine strokovnjakov, regulatorni odbori, projektne skupine in drugo);

· sodelovanje pri pripravi in sprejemanju EU zakonodaje.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna raven in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;

2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznemu delodajalcu ter kratko opiše delo in raven zahtevnosti dela, ki ga je opravljal pri tem delodajalcu;

3. pisno izjavo o osnovni ravni znanja angleškega jezika, iz katere je razvidno na kak način in kdaj je bila pridobljena;

4. pisno izjavo o izpolnjevanju pogoja opravljenega strokovnega izpita iz upravnega postopka, če ga je opravil;

5. pisno izjavo kandidata, da:

· je državljan Republike Slovenije,

· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,

· zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

6. izjavo, da za namen te javne objave dovoljuje Upravi RS za varno hrano, veterinarstvo in varstvo rastlin pridobitev podatkov iz prejšnje točke tega razpisa iz uradnih evidenc.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Prijava na prosto delovno mesto mora biti obvezno pripravljena in oddana na prijavnem obrazcu z oznako UVHVVR prijavni obrazec, ki je priloga te javne objave, z natančno izpolnjenimi vsemi rubrikami in lastnoročno podpisanimi izjavami. Kandidat lahko po lastni presoji obrazcu prijave priloži tudi kratek življenjepis.

Izbrani kandidat bo delo opravljal na delovnem mestu podsekretar, vendar ne bo imenovan v naziv. Pravice mu bodo določene glede na naziv podsekretar. Izhodiščni plačni razred delovnega mesta je 28. plačni razred (2.810,34 EUR bruto).
Izbrani kandidat bo delo opravljal v prostorih Uprave RS za varno hrano, veterinarstvo in varstvo rastlin, Služba za odnose z javnostmi, na naslovu Dunajska cesta 22, Ljubljana oz. v drugih prostorih, kjer Uprava RS za varno hrano, veterinarstvo in varstvo rastlin opravlja svoje naloge.
 

Kandidat vloži prijavo v pisni obliki, ki jo pošlje v zaprti ovojnici z označbo: »javna objava, podsekretar, št. DM 50, 1005-14/2026/2337-1« na naslov: Uprava RS za varno hrano, veterinarstvo in varstvo rastlin, Dunajska cesta 22, 1000 Ljubljana,  in sicer v roku 5 dni po objavi na osrednjem spletnem mestu državne uprave GOV.SI in na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.uvhvvr@gov.si, pri čemer veljavnost prijave ni pogojena z elektronskim podpisom. 

 

Kandidati bodo o izbiri pisno obveščeni. Informacije o javni objavi daje Ksenija Jelančič (tel. št. 01 300 13 52).

Opomba: V besedilu uporabljeni izrazi, zapisani v moški slovnični obliki, so uporabljeni kot nevtralni za ženske in moške. 

